CELEX: 62012CN0395
Language: el
Date: 2012-08-27 00:00:00
Title: Υπόθεση C-395/12: Αίτηση για την έκδοση προδικαστικής αποφάσεως, την οποία υπέβαλε το Cour d'appel (Λουξεμβούργο) στις 27 Αυγούστου 2012 — État du Grand-duché de Luxembourg, Administration de l’enregistrement et des domaines κατά Edenred Luxembourg SA

24.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 366/24
            
         Αίτηση για την έκδοση προδικαστικής αποφάσεως, την οποία υπέβαλε το Cour d'appel (Λουξεμβούργο) στις 27 Αυγούστου 2012 — État du Grand-duché de Luxembourg, Administration de l’enregistrement et des domaines κατά Edenred Luxembourg SA
   (Υπόθεση C-395/12)
   2012/C 366/42
   Γλώσσα διαδικασίας: η γαλλική
   
      Αιτούν δικαστήριο
   
   Cour d'appel
   
      Διάδικοι στην υπόθεση της κύριας δίκης
   
   
      Εφεσείοντες: État du Grand-duché de Luxembourg, Administration de l’enregistrement et des domaines
   
      Εφεσίβλητη: Edenred Luxembourg SA
   
      Προδικαστικό ερώτημα
   
   Απαλλάσσονται, εν όλω ή εν μέρει, του ΦΠΑ οι παροχές υπηρεσιών από εκδότη κουπονιών φαγητού στο Λουξεμβούργο σε επιχειρηματία εστιάσεως συμβεβλημένο στο δίκτυό του, κατ’ εφαρμογή της διατάξεως του άρθρου 13, Β, στοιχείο δ', περίπτωση 3) της έκτης οδηγίας, όπως τροποποιήθηκε, του Συμβουλίου, της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (77/388/ΕΟΚ) (1), αν αληθεύει ότι το κουπόνι φαγητού δεν αποτελεί ακριβώς τίτλο πληρωμής και οι εν λόγω παροχές δεν έχουν ως αντικείμενο τη διασφάλιση της πληρωμής του γεύματος που λαμβάνει ο μισθωτός της πελάτιδος επιχειρήσεως (όπ.π. άρθρο 13, Β, στοιχείο δ', περίπτωση 2), προκειμένου για κουπόνια φαγητού τα οποία χορηγεί εργοδότης στους μισθωτούς υπαλλήλους του στο πλαίσιο της προπαρατεθείσας εθνικής ρυθμίσεως, και γνωρίζοντας ότι η συμμετοχή σε δίκτυο κουπονιών φαγητού παρέχει τη δυνατότητα προσβάσεως στην πελατεία την οποία αποτελούν οι μισθωτοί υπάλληλοι των πελάτιδων επιχειρήσεων του φορέα εκμεταλλεύσεως των κουπονιών φαγητού και ο εν λόγω φορέας αναλαμβάνει τα έξοδα διεκπεραιώσεως των κουπονιών φαγητού;
   
      (1)  ΕΕ L 145, σ. 1.